**Ministru kabineta rīkojuma projekta "Grozījums Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Grozījums Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" (turpmāk – projekts) mērķis ir arī pēc ārkārtējās situācijas beigām ierobežot Covid – 19 infekcijas izplatību, atliekot īsi pēc ārkārtas situācijas laikā ieplānoto maksātnespējas procesa administratoru (turpmāk – administrators) eksāmenu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz likuma "Par ārkārtējo situāciju un izņēmuma stāvokli" 4. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Maksātnespējas likuma 16.2 panta pirmajai daļai pēc iecelšanas amatā administrators reizi divos gados, skaitot no amatā iecelšanas dienas vai iepriekšējā kvalifikācijas eksāmena nokārtošanas dienas kārto kvalifikācijas eksāmenu. Līdz ar to kvalifikācijas eksāmena kārtošanas pienākumu noteic Maksātnespējas likums. Atbilstoši normatīvajam regulējumam nākamā administratora kvalifikācijas eksāmena norise plānota šā gada 16. decembrī. Jāvērš uzmanība, ka Maksātnespējas likuma regulējums, tostarp attiecībā uz kvalifikācijas eksāmena organizēšanu, ir skatāms kopsakarā ar citos normatīvajos aktos ietverto tiesisko regulējumu.  Ar Ministru kabineta 2020. gada 6. novembra rīkojumu Nr. 655 "Par ārkārtējās situācijas izsludināšanu" visā valsts teritorijā izsludināta ārkārtējā situācija no 2020. gada 9. novembra līdz 2020. gada 6. decembrim.  Ņemot vērā noteiktos pulcēšanās ierobežojumus, straujo Covid-19 infekcijas izplatīšanos Latvijā, pēdējo dienu statistiku un ekspertu izteiktās prognozes par vīrusa turpmāko izplatību, kā arī šī gada sākumā gūto pieredzi saistībā ar administratoru kvalifikācijas eksāmenu pārcelšanu ārkārtējās situācijas laikā, saprātīgi būtu 2020. gada 16. decembrī izsludinātā administratora kvalifikācijas eksāmena norisi atlikt, neskatoties uz to, ka tā norises ir plānota pēc ārkārtējās situācijas beigām.  Ievērojot minēto, nepieciešams savlaicīgi nodrošināt atbilstošu tiesisko regulējumu, paredzot tieslietu ministram tiesības ar atsevišķu lēmumu ārkārtējās situācijas laikā lemt (pieņemt lēmumu) par administratoru kvalifikācijas eksāmenu atlikšanu, un attiecīgi pagarināt jau izsniegto administratoru amata apliecību izmantošanas (derīguma) termiņu. |
| 3. | Projekta izstrādē iesaistītās institūcijas un publiskas personas, kapitālsabiedrības | Tieslietu ministrija, Maskātnespējas kontroles dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz tiem maksātnespējas procesa administratoriem, kuri ir pieteikušies kārtot kvalifikācijas eksāmenu š.g. 16. decembrī. |
| 2. | Tiesiskā regulējuma ietekme uz tautsaimniecību un administratīvo slogu | Projektam būs labvēlīgs tautsaimnieciskais efekts, jo ieplānotā kvalifikācijas eksāmena atcelšana nodrošinās epidemioloģiskās drošības pasākumu ievērošanu arī pēc ārkārtējās situācijas beigām, nosakot pārdomātu kvalifikācijas eksāmena kārtību, kas nodrošinās pienācīgu epidemioloģiskas drošības prasību ievērošanu, tādējādi novēršot Covid-19 infekcijas tālāku izplatīšanos. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ņemot vērā to, ka šobrīd Ministru kabineta 2020. gada 9. jūnija noteikumi Nr. 360 "Epidemioloģiskās drošības pasākumi Covid-19 infekcijas izplatības ierobežošanai" īpašu kārtību attiecībā uz kvalifikācijas eksāmenu kārtošanu nesatur, tie būtu attiecīgi papildināmi. Tieslietu ministrija attiecīgo grozījumus sagatavos pēc īpašu pilnvaru piešķiršanas tieslietu ministram. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta apstiprināšanas informāciju par veiktajiem grozījumiem tiks publicēta Latvijas Vēstnesī, kā arī ievietota Tieslietu ministrijas tīmekļvietnē, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Maksātnespējas kontroles dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.  Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Zeile 67046314

Olga.Zeile@tm.gov.lv